wickkiey/tamil-wikipedia-markdown huggingface dataset:
# மாக்சு டெக்மார்க்


**மாக்சு டெக்மார்க்** ( Max Erik Tegmark 5 மே 1967) என்பவர் சுவீடிய அமெரிக்க அண்டவியலாளர் ஆவார்.  
எம். ஐ. டி. என்று கூறப்படும் மசாசூசெட்ஸ் தொழில்நுட்ப நிறுவனத்தில் பேராசிரியராக இருக்கிறார். பவுன்டேசனல் கொஸ்டின்ஸ் நிலையத்தில் அறிவியல் இயக்குனராகவும்  உள்ளார். மேலும் பியூச்சர் ஆப் லைப் இன்ஸ்டிடியூட் என்பதைத் தோற்றுவித்தவர்களில் மாக்சு டெக்மார்க் ஒருவர் ஆவார்.  

அவுர் மேதமெடிக்கல் யூனிவர்ஸ் என்ற நூலையும்   செயற்கை   நுண்ணறிவு பற்றிய ஒரு நூலையும் எழுதியுள்ளார். செயற்கை நுண்ணறிவு வளர்ச்சியினால் உண்டாகும் இன்னல்களை பற்றி ஆராய்வதற்காக  
எலான் மசுக் என்ற அமெரிக்கத் தொழில் முனைவோர்  மாக்சு டெக்மார்க்குக்கு நன்கொடையை வழங்கியுள்ளார்.  

## வாழ்க்கைக் குறிப்புகள்

சுவீடனில் பிறந்த மாக்சு டெக்மார்க் பட்டப் படிப்பை ஸ்டாக்ஹோமில் உள்ள இராயல் தொழில்நுட்பக் கழகத்திலும் பின்னர் ஸ்டாக்ஹோம் ஸ்கூல்  ஆப் எகானாமிக்ஸ் என்ற நிறுவனத்திலும் முடித்தார்.  
தமது ஆய்வுப் பட்டத்தை பெர்கிலியில் உள்ள கலிபோர்னியா பல்கலைக் கழகத்தில் ஆய்வு செய்து பெற்றார்.  
பென்சில்வேனியா பல்கலைக்கழகத்தில் பணி செய்தார். தற்சமயம் மசாசூசெட்ஸ் தொழில்நுட்பக் கழகத்தில் பணி ஆற்றுகிறார். அண்டவியலைப் பற்றிய ஆராய்ச்சியை முனைப்பாகச் செய்து வருகிறார்.  

## பணிகள்

பிபிசி தொலைக்காட்சியில் பல அறிவியல் சார்ந்த நிகழ்ச்சிகளில் கலந்துகொண்டார். கரும்புள்ளி, முடிவிலி என்பதும் அதற்கப்பாலும், பிரபஞ்சம் பற்றிய கருத்துக்கள் ஆகிய பொருண்மைகளில் பேசியுள்ளார்.  
அமெரிக்கன் தொலைக்காட்சி ஆவணப் படங்களில்  அறிவியல் புனைவுகள்  பற்றிய  தொடர் நிகழ்ச்சியில் கலந்துகொண்டார்.  இந்தத்  தொடர் நிகழ்ச்சி மிசியோ காகு என்ற அறிவியல் பரப்புநரால் உருவாக்கப்பட்டது .  
2014 இல் தி ஹப்பிங்டன் போஸ்ட் என்ற செய்தித் தாளில் அதி நுண்ணறிவு எந்திரங்கள் பற்றிய கருத்துக் கட்டுரையை ஸ்டீபன் ஹோக்கிங் போன்ற சில அறிஞர்களின் கூட்டு முயற்சியில் எழுதினார்.  

## எழுதிய நூல்கள்

Our Mathematical Universe, 2014 - "Tegmark is one of the rock Gods of cosmology" Daily Telegraph. - "Brilliantly argued and beautifully written" The New York Times.  

Life 3.0 Being Human in the Age of Artificial Intelligence, 2017 - "This is a rich and visionary book and everyone should read it" The Times.  

## மேற்கோள்
# ஜி இ பி - 24 (நெல்)



**ஜி இ பி - 24** (*GEB 24*) பிரபலமாக **கிச்சிலி சம்பா**' (*Kichili samba*) எனப்படும் இந்த நெல் வகை, உடனுறு மாற்றி உருவாக்கப்பட்ட தமிழகத்தின் நெல் இரகமாகும்.  

## வெளியீடு
இந்த நெல் இரகத்தை, கோயம்புத்தூரில் அமைந்துள்ள தமிழ்நாடு வேளாண்மைப் பல்கலைக்கழகம் (*TNAU*) 1921 ஆம் ஆண்டு வெளியிட்டது.  

## இவற்றையும் காண்க
- இயற்கை வேளாண்மை
- வேளாண்மை
# 2017 நடு மெக்சிக்கோ நிலநடுக்கம்


**2017 நடு மெக்சிக்கோ நிலநடுக்கம்** (*2017 Central Mexico earthquake*) 2017 செப்டம்பர் 19 அன்று பிற்பகல் 13:14&nbsp;நநேவ (18:14 ஒசநே) 7.1 M<sub>W</sub> அளவுடன் மெக்சிக்கோவின் புவெப்லா நகரில் இருந்து 55 கி.மீ. தெற்கே தாக்கியது. ஏறத்தாழ 20 செக்கன்களுக்கு மிகப்பலமான அதிர்வுகள் உணரப்பட்டன. இந்நிலநடுக்கத்தால் மெக்சிக்கோவின் புவெப்லா, மொரேலொசு ஆகிய மாநிலங்களும், மெக்சிக்கோ நகரமும் பாதிப்புக்குள்ளாயின. நாற்பதிற்கும் அதிகமான கட்டிடங்கள் இடிந்து வீழ்ந்தன. மெக்சிக்கோ நிலநடுக்க எச்சரிப்பு மையம் மெக்சிக்கோ நகரில் 20 செக்கன்கள் எச்சரிக்கையை அறிவித்தது. குறைந்தது 230 பேர் உயிரிழந்ததாக இரண்டாம் நாள் செய்திகள் தெரிவித்தன. 800 இற்கும் அதிகமானோர் காயமடைந்தனர்.  

இந்நிலநடுக்கம் ஏற்படுவதற்கு 2 மணித்தியாலங்களுக்கு முன்னர், மெக்சிக்கோவில் 1985 ஆம் ஆண்டு நிலநடுக்க அழிவுகள் நினைவுகூரப்பட்டது. 1985 ஆம் ஆண்டில் இதே நாளன்று மெக்சிக்கோவைத் தாக்கிய நிலநடுக்கம் 10,000 இற்கும் அதிகமானோரைக் கொன்றது.
# உலகளாவிய கிராமம்

**உலகளாவிய கிராமம்** அல்லது **புவிக் கிராமம்** (*Global village*) என்பது பல்வேறு விதமான தொடர்பு சாதனங்களின் பயன்பாட்டினால் புவியானது ஒரு கிராமமாகச் சுருக்கப்பட்டதை உருவகிக்கும் ஒரு சொற்றொடர் ஆகும். உலகளாவிய கிராமம் என்பது உலகளாவிய அளவில் பருப்பொருளியலுக்கும் சமூகவியலுக்கும் இடையிலான தொடர்பை விளக்கவும் பயன்படுகிறது. குறிப்பாக இணையத்தளம் மூலமாக செய்திகளை வெகு எளிதாக உலகம் முழுவதும் பரவச் செய்து உலகில் உள்ள மக்கள் ஒரு சிறிய கிராமத்தில் இருப்பதை போல மிகவும் எளிதாகவும் விரைவாகவும் தொடர்பு கொள்ளப்படுகிறார்கள்.  

கனடாவைச் சேர்ந்த மார்சல் மெக்லூகன் என்னும் மெய்யியலாளர் 1960களில் இச்சொற்றொடரை முதன் முதலில் அறிமுகப்படுத்தினார். உலகம் மின்னணுத் தொழில்நுட்பத்தினால் எவ்வாறு ஒரு கிராமமாகச் சுருங்கியுள்ளது எனபதையும், எவ்வாறு தகவல்கள் ஒரே நேரத்தில் ஒவ்வொரு புள்ளியிலிருந்தும் உடனடியாக இயக்கப்படுகின்றன எனவும் விளக்கினார்.
# தி. ந. இராமச்சந்திரன்


முனைவர் **தில்லை நடராஜன் இராமச்சந்திரன்** (*T. N. Ramachandran*; 18 ஆகத்து 1934 - 6 ஏப்ரல் 2021) தமிழிலும் ஆங்கிலத்திலும் புலமை பெற்றவர். சிறந்த மொழிபெயர்ப்பாளர். தமிழ் சைவம் குறித்தும் சைவ சித்தாந்தம் குறித்தும் பல நூல்களை எழுதியவர். **சேக்கிழார் அடிப்பொடி** எனும் சிறப்பு பட்டத்தைப் பெற்றவர்.  

சைவத் தமிழ் திருத்தொண்டர்களின் வாழ்க்கை வரலாற்றியல் இலக்கியமான சேக்கிழாரின் பெரியபுராணம், சைவ சித்தாந்தம் ஆகியவை குறித்து தமிழிலும், ஆங்கிலத்திலும் பல நூல்களை எழுதியவர்.  
## இளமை
தில்லை நடராஜன் – காமாட்சியம்மாள் இணையருக்கு 18 ஆகஸ்டு 1934ல் பிறந்த இராமச்சந்திரன், சட்டக் கல்வி பயின்று 9 ஆகஸ்டு 1956 முதல் சென்னை உயர்நீதிமன்றத்தில் வழக்கறிஞராக பணியாற்றினார். 13 செப்டம்பர் 1956ல் கல்யாணி என்பவரை திருமணம் செய்து கொண்டார்.  

## விருதுகள்
- மகாகவி பாரதியாரின் நூற்றாண்டு விழாவின் போது தி. ந. இராமச்சந்திரன் சிறப்பு செய்யப்பட்டார். 1984ல் இராமச்சந்திரனின் சைவப் பணியைப் பாராடி தருமபுர ஆதீனம் **சைவ சித்தாந்த கலாநிதி** பட்டத்தை வழங்கியது.

- இராமச்சந்திரனின் தமிழ் இலக்கியத்திற்கான பணியைப் பாராட்டி யாழ்ப்பாணப் பல்கலைக்கழகம் 6 அக்டோபர் 2011ல் தமிழ் இலக்கியத்திற்கான முனைவர் பட்டம் வழங்கியது.

- தி. ந. இராமச்சந்திரன், தெய்வச் சேக்கிழாரின் பெரியபுராணம் குறித்து தொடர் சொற்பொழிவுகள் ஆற்றியதால், *சேக்கிழார் அடிப்பொடி* எனும் பாராட்டைப் பெற்றார்.

## படைப்புகள்
தி. ந. இராமச்சந்திரன் தமிழிலும், ஆங்கிலத்திலும் பல சைவத் தமிழ் நூல்களை இயற்றியுள்ளார். அவைகளில் சில:  
- பெரியபுராணம் திருமுறைகளின் கவசம்
- பாரதி பாடல்கள் சிந்தனை விளக்கம்
- Tirumurai the Second
- Tirumurai The Seventh
- SAYINGS
- UTTERANCES
- Kaivalya Navaneetham
- Brahmmasuthra Siva Advaitha
- Chitrakavi Maalai
- Max Mullar
# சமணக் காஞ்சி


**சமணக் காஞ்சி** அல்லது **திருப்பருத்திக்குன்றம்**, காஞ்சிபுரத்திற்கு தெற்கே இரண்டு கிலோ மீட்டர் தொலைவில் பாயும் வேகவதி ஆற்றின் கரையில் அமைந்த திருப்பருத்திக்குன்றம் ஊராட்சியில் உள்ளது. பருத்திக் காடுகள் நிறைந்து இருந்ததால் இதனை *திருப்பருத்திக்குன்றம்* என்றும் அழைப்பர். இவ்விடம் பல்லவர் காலத்தில் மிக உயர்ந்த நிலையில் இருந்தது.  

சமணக் காஞ்சியில் இரண்டு கோயில்கள் உள்ளது. அதில் ஒன்று பல்லவர் காலத்துக் கோயில் ஆகும். மற்றொன்று பல்லவர் காலத்திற்குப் பின்னர் கட்டப்பட்டது.  

சமணக் காஞ்சியில் சமண மடம் ஒன்று இயங்கி வந்ததாக வரலாற்றுக் குறிப்பின் வாயிலாக அறியமுடிகிறது. காஞ்சிபுரத்திற்கு, பொ.ஊ. 640-ல் சீன பௌத்த யாத்ரீகர் யுவான் சுவாங் இங்கு விஜயம் செய்ததாகவும், அச்சமயம் காஞ்சி மாநகரில் எண்பத்து மூன்று சமணக் கோயில்களைக் கண்டு சென்றதாகவும் தன் பயணக்குறிப்பில் குறித்துள்ளார்.  

## சமணக் கோயில்கள்
சமணக் காஞ்சியில் எட்டாவது மற்றும் 24வது தீர்த்தங்கரர்களின் இரண்டு கோயில்கள் உள்ளது.  

### சந்திரபிரபா கோயில்
சமணக் காஞ்சியில் சமண சமயத்தின் எட்டாவது தீர்த்தங்கரரான சந்திரப்பிரபருக்கு கோயில் அமைக்கப்பட்டுள்ளது. மேடான இடத்தில் இக்கோயில் அமைந்துள்ளதால் இக்கோயிலை *ஏர்வாஸ்தலம்* என்றும் *மலையனார் கோயில்* என்றும் அழைக்கப்பட்டதாக இத்தல வரலாறு ஆய்வுநூல் எழுதிய அறிஞர் டி. என். இராமச்சந்திரன் குறிப்பிட்டுள்ளார்.  

இக்கோயில் பல்லவப் பேரரசர் இரண்டாம் நரசிம்ம பல்லவன் உருவாகியிருக்க வேண்டும் என அறிஞர்கள் கூறுகின்றனர்.  

### வர்த்தமானர் கோயில்
24வது தீர்த்தங்கரான மகாவீரர் எனும் வர்த்தமானர் மூலவராக உயர்ந்த பீடத்தின் மீது, தேவர்கள் கவரி வீச, முக்குடை கவிப்ப, ஆழ்ந்த தவக்கோலத்தில் காட்சி தருகிறார். இவரை திரிலோகநாதர் என்று அழைப்பர்.  

வர்த்தமானர் கோயிலில் மகாவீரர், புஷ்தந்தர், தருமநாதர் பத்மபிரபா, வசுபூஜ்ஜியர், பார்சுவநாதர், ரிசபநாதர், பிரம்மதேவர் ஆகியோருக்கான சன்னதிகள் உள்ளது. இக்கோயிலில் அர்த்தமண்டபம், முக்கிய மண்டபம், சங்கீத மண்டபம், சாந்தி மண்டபம், வலம் வரும் பாதை, கோயில் கிணறு, சுற்றுச் சுவர்கள் எனச் சிறப்பான உள்கட்டமைப்புகளுடன் முழுமையாகப் பல்லவர்களின் கட்டடக்கலையில் வெளிப்படுகிறது.  

ஆறாவது தீர்த்தங்கரரான பத்மபிரபா, 12-வது தீர்த்தங்கரரான வசுபூஜ்ஜியர், 23-வது தீர்த்தங்கரரான பார்சுவநாதர் ஆகிய மூவருக்கான கோயில்கள் முதலாம் காலத்தில் கட்டப்பட்டவைகளாக **குராமரம்** இத்தலத்தின் இக்கோயிலின் தலவிருட்சம் ஆகும்.
# சிங்கீதம் சீனிவாசராவ்


**சிங்கீதம் ஸ்ரீநிவாச ராவ்** (*Singeetam Srinivasa Rao*, பிறப்பு:21 செப்டம்பர் 1931) தென்னிந்தியத் திரைப்பட இயக்குநர், தயாரிப்பாளர், திரைக்கதை எழுத்தாளர் மற்றும் இசை அமைப்பாளர் என பன்முகம் கொண்டவர்.  

சீனிவாசராவ் தெலுங்கு நியோகி பிராமண குடும்பத்திலிருந்து வந்தவர். அவர் சென்னைப் பல்கலைக்கழகத்திலிருந்து இயற்பியல் பட்டம் பெற்றார். திரையுலகில் முதலில் சிங்கீதம் ஸ்ரீநிவாச ராவ் ஹரிந்திரநாத் சட்டோ பாத்யாய், கே.வி. ரெட்டி மற்றும் பிங்கலி நாகந்திரராவ் ஆகியோருடன் இணை இயக்குநராகப் பணியாற்றினார். மாயா பஜார் (1957), பெல்லி நாட்டி பிரமானலு (1958), ஜகதேக வீரணி கதா (1961), ஸ்ரீ கிருஷ்ணர்ஜுனா யுத்தம் (1963), சத்யா ஹரிச்சந்திரா (1965) முதலியன. 1972 ஆம் ஆண்டு முதல் இயக்குநராக கன்னடம், தமிழ், தெலுங்கு, இந்தி உள்ளிட்ட பல மொழிகளில் அறுபது திரைப்படங்களை இயக்கி உள்ளார்.  

1988 ஆம் ஆண்டில் அவர் முதல் இந்திய மௌன திரைப்படமான புஸ்பக் என்ற திரைப்படத்தை தயாரித்து இயக்கியுள்ளார். இது கேன்ஸ் திரைப்பட விழாவில் திரையிடப்பட்டது. தேசிய பொழுதுபோக்கு விருது பெற்றது. கர்நாடக அரசு திரைப்பட சிறந்த இயக்குநர் விருது இந்த திரைப்படத்திற்காக பெற்றார்.  

## கன்னடத் திரைப்படப் பங்களிப்புகள்
இவர் கன்னடத்தில் ஹாலு ஜெனு (1982), சலிசுவா மோடகளு (1982), எராது நட்சத்திரகளு (1983), ஷ்ராவன பந்து (1984), ஜவாலாமுகி (1985) பாக்கியலட்சுமி பரம (1985 )ஆனந்த் (1986), தேவத மனசுயா (1988), சிரஞ்சீவி சுதாகர (1988), ஷீரா சாகரா (1992), துவி துவி துவி (1999) மற்றும் மேக்-அப் (2002) ஆகிய படங்களை இயக்கினார்.  

சம்யுக்தா (1988) படத்தில் இசையமைப்பாளராக பணியாற்றினார், பாடலுக்கு மட்டும் இசை அமைத்துள்ளார் படத்தில் பிண்ணனிஇசை சங்கர் கணேஷ் அமைத்தார்.  

## தெலுங்குத் திரைப்படப் பங்களிப்புகள்
1984 ஆம் ஆண்டு தெலுங்கு நடன வாழ்க்கைத் திரைப்படமான மயூரி தேசிய திரைப்பட விருது பெற்றது. தெலுங்கில் வெற்றி பெற்ற படமான அமெரிக்கா அம்மாயியும், அமெரிக்கா அப்பாயியும் வெற்றி பெற்றது.  

தெலுங்கில் 26 மேற்பட்ட படங்களை இயக்கியுள்ளார், சில படங்களுக்கு திரைக்கதையும் எழுதி தந்துள்ளார்.  

## தமிழ்த் திரைப்படப் பங்களிப்புகள்
தமிழில் கமலுடன் இணைந்து, தேசிய விருது பெற்ற இயக்குநரான சிங்கீதம் சீனிவாசராவ் இயக்கிய *ராஜ பார்வை*, *அபூர்வ சகோதரர்கள்*, *மைக்கேல் மதன காமராஜன்*, *பேசும் படம்* என இவர் இயக்கிய ஒவ்வொரு படமும் வசூல் மற்றும் பாராட்டுக்களைக் குவித்தவை. சிங்கீதம் சீனிவாச ராவ் 2008 இல் 'கடோத்கஜ்" என்ற உயிரோவியத் திரைப்படத்தை இயக்கினார். இது கான்ஸ் திரைப்பட விழாவில் திரையிடப்பட்டது. இவர் இயக்கிய *அபூர்வ சகோதரர்கள்* முந்தைய அனைத்து சாதனைகளையும் முறியடித்து 1989ல் பல புதிய சாதனைகள் படைத்தது. 1990 களின் நகைச்சுவைத் திரைப்படமான மைக்கேல் மதன காமராஜன் வசூலில் சாதனை படைத்தது. 2005 ஆண்டில் மும்பை எக்ஸ்பிரஸ் என்ற பெயரில் தமிழ் மற்றும் இந்தி என இரு மொழியிலும் படமாக்கினார்.  
;தமிழ்த் திரைப்படங்கள்  
- திக்கற்ற பார்வதி (1974)
- இரு நிலவுகள் (1979) (டப்பிங்)
- ராஜ பார்வை (1981)
- பேசும் படம் (1988)
- அபூர்வ சகோதரர்கள் (1989)
- மைக்கேல் மதன காமராஜன் (1990)
- மகளிர் மட்டும் (1994)
- சின்ன வாத்தியார் (1995)
- காதலா! காதலா! (1998)
- லிட்டில் ஜான் (2001)
- மும்பை எக்ஸ்பிரஸ் (2005)

## பிற மொழி திரைப்படப் பங்களிப்புகள்
மலையாளத்தில் 1977 ஆண்டில் *நிரபரயும் நிலவிலக்கும்* என்ற திரைபடத்தை இயக்கினார்.  

இந்தி மொழியிலும் நான்கு மேற்பட்ட திரைப்படங்கள் இயக்கியுள்ளார்.
# பையூர் - 1 (நெல்)



**பையூர் - 1** (*Paiyur 1*) எனப்படும் இந்த நெல் வகை, **ஐ ஆர் - 1721 - 14** மற்றும் **ஐ ஆர் - 1330 - 2** (*IR 1721-14 / IR 1330-2*) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.  

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், கிருஷ்ணகிரி மாவட்டத்திலுள்ள பையூர் மண்டல வேளாண் ஆராய்ச்சி நிலையம், (*REGIONAL RESEARCH STATION, PAIYUR (RRS*) 1981 ஆம் ஆண்டு வெளியிட்டது.  

## இவற்றையும் காண்க
- இயற்கை வேளாண்மை
- வேளாண்மை
- பையூர் ஊராட்சி
- பையூர் 1 நீலம் மாம்பழம்
# எம். வி. முருகப்பன்

**எம். வி. முருகப்பன்** (M V Murugappan) (7 சனவரி 1936- 19 செப்டம்பர் 2017) சென்னை முருகப்பா குடும்பத்தைச் சேர்ந்தவர். இவர் கார்போரண்டம் யுனிவர்சல் நிறுவனத்தின் தலைவர் பொறுப்பில் இருந்து ஓய்வு பெற்றவர். இவர் முருகப்பா குழுமத்தை நிறுவிய திவான் பகதூர் ஏம். எம். முருகப்ப செட்டியாரின் வாரிசான ஏ. எம். எம். வெள்ளையன் செட்டியாரின் மகன் ஆவார்.  
## துவக்கக்கால வாழ்க்கை
இவர் இன்றைய சிவகங்கை மாவட்டத்தில் உள்ள பள்ளத்தூரில் 1936 ஆம் ஆண்டு சனவரி 7 ஆம் தேதி பிறந்தார். இங்கிலாந்தின், பர்மிங்காம் பல்கலைக் கழகத்தில், பிஎஸ்இ கட்டடப் பொறியியலில் பட்டம் பெற்றார். கல்லூரி காலங்களில் விளையாட்டு போட்டிகளில் ஆர்வத்துடன் கலந்து கொள்வார். பல்கலைக் கழக அளவில் பல பரிசுகளை பெற்றவர்.  
## வாழ்க்கை
இங்கிலாந்தில் படிப்பை முடித்து திரும்பிய சில ஆண்டுகளில் கட்டுமான துறையில் கவனம் செலுத்தினார். பின்னர் கொரமண்டல் இன்ஜினீயரிங் நிறுவனத்தின் நிர்வாக இயக்குநராக பொறுப்பு ஏற்றார். கொரமண்டல் ப்ரோடரி நிறுவனத்தை உருவாக்கியதுடன், அமில தடுப்பு சிமெண்ட், பிளாஸ்டிக் கெமிக்கல் உதிரிபாகங்களை உற்பத்தி செய்வதில் முக்கிய பங்காற்றினார். இந்த துறையில் இந்தியாவின் முக்கியமான நிறுவனமாக இதை உருவாக்கினார்.  

1979 ஆம் ஆண்டில் கார்போரண்டம் யுனிவர்சல் (குமி) நிறுவனத்தின் நிர்வாக இயக்குநராக பொறுப்பேற்றார். இவரது தலைமையில் இந்த நிறுவனம் இந்தியாவின் முக முக்கிய பேரிங் நிறுவனமாக உருவெடுத்தது. தொழில்துறைக்குத் தேவையான செராமிக் பொருட்களைத் தயாரிக்க தொடங்கியது. நீர்மின் உற்பத்தி மற்றும் அனல் மின் உற்பத்திக்கான முதலீடுகளையும் மேற்கொண்டவர். 1995 ஆம் ஆண்டு முதல் 2004 ஆம் ஆண்டுவரை நிறுவனத்தின் தலைவராக இருந்து வழி நடத்தினார். மிதிவண்டி உற்பத்தியில் ஈடுபட்டுள்ள டி ஐ நிறுவன வளர்ச்சியிலும் இவரது பங்கு குறிப்பிடத்தக்கது.  
## வகித்த பொறுப்புகள்
- இந்திய தொழில் வர்த்தக சபையின் நிர்வாகக் குழு உறுப்பினர்.
- சென்னை தொழில் மற்றும் வர்த்தக சபையின் தலைவர் (1987-88).
- சென்னை கிரிக்கெட் கிளப்பின் தலைவர் (1978-79).
- சென்னை மிட் டவுன் ரோட்டரி கிளப் தலைவர் ( 1976-77).
- இந்தியா -ஆஸ்திரேலியா இணைந்த தொழில் குழுவின் தலைவர் (1992)
- ஏஎம்எம் பவுண்டேஷன் நிறுவனத்தின் காப்பாளர்,
- முருகப்பா குழும பள்ளிகள், தொழில்நுட்பக் கல்லூரிகள் மற்றும் நான்கு மருத்துவமனைகளின் நிர்வாகி.
- லாப நோக்கமற்ற ஆராய்ச்சி நிறுவனமான ஏஎம்எம் முருகப்ப செட்டியார் ஆராய்ச்சி மையத்தின் நிர்வாக குழுவின் தலைவர்.
# அருந்ததி பட்டாச்சார்யா


**அருந்ததி பட்டாச்சார்யா** என்பவர் பாரத ஸ்டேட் வங்கியின் தலைவர். இவர் இந்த வங்கியின் முதல் பெண் தலைவர் ஆவார். 2016 இல் அதிகாரமிக்கவர்களில் இவர் 25 ஆவது இடத்தில் இருப்பதாக போர்ப்ஸ் இதழ் கணித்தது. இவர் 2017 ஆக்டோபர் 6 ஆம் திகதியில்  ஒய்வு பெற்றார். 2018 ஆம் ஆண்டில் ”அருந்ததி பட்டாச்சார்யா: *தி மேக்கிங் ஆஃப் எஸ்.பி.ஐ'ஸ் ஃபர்ஸ்ட் உமன் சேர்பெர்சன்*” (Arundhati Bhattacharya: The Making of SBI's First Woman Chairperson) என்று தலைப்பிடப்பட்ட பேட்டியானது ஹார்வார்டு பிசினெஸ் ரிவியூ இதழில் வெளியானது.  

2025 ஆம் ஆண்டு சனவரியில், இவருக்கு இந்திய அரசால் இந்தியாவின் நான்காவது மிக உயரிய குடியியல் விருதான பத்மசிறீ விருது இவருக்கு அறிவிக்கப்பட்டது.  

## வாழ்க்கைக் குறிப்புகள்

கொல்கத்தா நகரில் ஒரு வங்கக் குடும்பத்தில் பிறந்த அருந்ததி பட்டாச்சார்யா, பிலாய் என்ற ஊரில் தமது இளமைக் காலத்தைக் கழித்தார். இவருடைய தந்தை பரோதியுள் குமார் முகர்சி பொகாரோ இரும்புத் தொழிற்சாலையில் பணி புரிந்தார். தாயார் ஓமியோபதி மருத்துவராக இருந்தார். அருந்ததி பட்டாச்சார்யா பொகாரோவில் தூய சேவியர் பள்ளியில் படித்தார்.  
கொல்கத்தாவில் உள்ள லேடி பிரபோன் கல்லூரியில் ஆங்கில இலக்கியமும் பின்னர்  ஜாதவ்பூர் பல்கலைக் கழகத்திலும் கல்வி பயின்றார். இவருடைய கணவர் பிரிதிமாய் பட்டாச்சார்யா கரக்பூர் ஐஐடியில்  பேராசிரியராக இருந்தார்.  

## வங்கிச் செயல்கள்

1977 ஆம் ஆண்டில் செப்டம்பரில் பாரத் ஸ்டேட் வங்கியில் பணியில் பயிற்சி அதிகாரியாகச்  சேர்ந்தார்.  
அயலகப் பண மாற்றுத் துறை, கருவூலம், சில்லறை வணிகம், முதலீட்டுத் துறை, மனித வளம் எனப் பல் வேறு பொறுப்புகளில் வங்கியில் பணி ஆற்றினார். நியுயார்க்குக் கிளையிலும் பணி செய்தார்.  
மெர்ச்சண்ட் பாங்கிங், கேபிடல் மார்க்கட் போன்ற பிரிவுகளில் முதன்மை அதிகாரியாக இருந்தார்.  
எஸ்பிஐ கஸ்டோடியல் சேவைகள், எஸ்பிஐ ஜெனரல் இன்சூரன்சு, எஸ்பிஐ பென்சன்ட் பண்ட் போன்ற புதிய திட்டங்களில் ஆர்வமாக ஈடுபட்டு சேவை செய்தார்.  
இருநூறு ஆண்டுகள் பழைமை வாய்ந்த பாரத ஸ்டேட் வங்கியில் அண்மை வளர்ச்சியான தொழில் நுட்பத்தை மேம்படுத்தினார். டிஜிட்டல் வங்கிகள், மொபைல் வெலட், திறன்பேசி மூலம் சில்லறை வர்த்தகச் சேவை போன்றவற்றை அறிமுகப்படுத்தினார்.  
இவரது பதவிக் காலத்தில் ஐந்து துணை வங்கிகளான ஸ்டேட் பாங்க் ஆப் பிகானீர் அண் ஜெய்ப்பூர்  ஸ்டேட் பாங்க் ஆப் ஐதராபாத் ஸ்டேட் பாங்க் ஆப் மைசூர், ஸ்டேட் பாங்க் ஆப் பாட்டியாலா, ஸ்டேட் பாங்க் ஆப் திருவாங்கூர் மற்றும் பாரதிய மகிளா வங்கி ஆகியன பாரத் ஸ்டேட் வங்கியுடன் இணைந்தன. இதன் பலனாக  பாரத  ஸ்டேட் வங்கி உலக அளவில் 50 வங்கிகளில் ஒன்றாகத் திகழும் என்று நம்பப்படுகிறது.  

## பெற்ற சிறப்புகள்

அயலகக்  கொள்கை (பாரீன் பாலிசி) என்ற இதழில் நூறு உலக முன்னணியினரில் இவர் முதன்மையானவர் என்று கூறப்பட்டது.  

2017 இல் பார்ச்சூன் இதழில் ஆசிய பசிபிக் நாடுகளில் 4 ஆவது அதிகாரமிக்க பெண் எனச் சிறப்பிக்கப் பெற்றார்.  

இந்திய டுடே என்ற ஆங்கில இதழில் 50 பேரில்  19 ஆவது அதிகாரமிக்க ஆளுமையாகக் கணிக்கப்பட்டார்.  

## மேற்கோள்
# சுண்டாங் கோழி



## சுண்டாங் கோழி உருவ அமைப்பு

ஆங்கிலப்பெயர் : **Red spurfowl**  

அறிவியல் பெயர் : ***Galloperdix spadicea***  

## உடலமைப்பு
36 செ.மீ. - கருஞ்சிவப்புத் தோய்ந்த பழுப்பு நிற உடலில் கருப்பும் சிவப்புமான கீற்றுகளையும் சாம்பல் பழுப்பு நிற நெளிகோடுகளையும் கொண்டது. ஆணின் கால்களில் முள் முனைகள் உண்டு. பெண்ணின் உடல் கருஞ்சிவப்புத் தோய்ந்த மணல் நிறமானது.  

## காணப்படும் பகுதிகள்

தெற்கு. கிழக்கு மாவட்டங்கள் நீங்கலாகத் தமிழ்நாடு முழுவதும் மலை அடிவாரங்களில் மூங்கில் காடுகள், லாண்டானா புதர்கள் ஆகியறவ்றைச் சார்ந்து காணப்படும்.  

## உணவு

மேற்கண்ட பகுதிகளில் மறைந்து திரிந்தபடி புல் விதைகள், சிறு கனிகள், புழு பூச்சிகள், கறையான் ஆகியவற்றைத் தேடித் தின்னும்.  
ஆளரவம் கேட்டவுடன் கால்களின் மேல் நம்பிக்கை வைத்துத் தப்பி ஓட முயலுமேயன்றி இறக்கைகளை நம்பிப் பறந்து செல்ல முயற்சிப்பதில்லை. ஒரே வட்டாரத்தைத் தனக்கு உரியதாக்கிக் கொண்டு அங்கேயே சுற்றிக் சுற்றி வரும்.  

## இனப்பெருக்கம்

கொக் கொக் கொக் கொக்கோ கத்தும், ஜனவரி முதல் ஜீன் முடிய மூங்கில் புதர்களிடையெ தரையில் சிறு குழியில் 3 முதல் 5 முட்டைகள் இடும்.
# பா. உ. சித்ரா



**பாலக்கீழில் உன்னிகிருஷ்ணன் சித்ரா** (Palakkeezhil Unnikrishnan Chitra; பிறப்பு:9 சூன் 1995) என்பவர் ஓர் இந்திய நடுத்தரத் தொலைவு ஓட்டப்பந்தய வீராங்கனை ஆவார். இவர் 1500 மீட்டர் தூர ஓட்டத்தில் நிபுணத்துவம் பெற்றவர் ஆவார். சித்ரா 2016 ஆம் ஆண்டு நடைபெற்ற தெற்காசிய விளையாட்டுப் போட்டிகளிலும் 2017 ஆம் ஆண்டு நடைபெற்ற ஆசிய சாம்பியன் பட்டப் போட்டிகளிலும் தங்கப் பதக்கங்களை வென்றார். மேலும் இவர் 2018 ஆசிய விளையாட்டுப் போட்டிகளில் வெண்கலப் பதக்கத்தை மற்றும் 2019 தோகா ஆசிய தடகள சாம்பியன் பட்டப் போட்டியில் தங்கப் பதக்கம் வென்றார்.  

## ஆரம்ப கால வாழ்க்கை
சித்ரா கேரளத்தை சேர்ந்த விவசாயத் தொழிலாளர்களான உன்னிகிருஷ்ணன் மட்றும் வசந்த குமாரி தம்பதியரின் மகளாக 1995ஆம் ஆண்டு சூன் மாதம் 9ஆம் நாள் பிறந்தார். இவரது பெற்றோறின் நான்கு குழந்தைகளில் மூன்றாவது குழந்தை ஆன சித்ரா, பாலக்காட்டில் உள்ள முண்டூர் மேல்நிலைப்பள்ளியில் தனது பள்ளிப் படிப்பைச் செய்தார். மேலும் இவர் இளங்கலை பட்டப் படிப்பு முடித்துள்ளார்.  

## தடகளம்
சித்ரா 2016 ஆம் ஆண்டு நடைபெற்ற தெற்காசிய விளையாட்டுப் போட்டிகளில் தங்கப் பதக்கம் வென்றார் மற்றும் 2017 ஆம் ஆண்டு புவனேசுவரில் நடைபெற்ற ஆசிய தடகள விளையாட்டுப் போட்டிகளில் இந்தியா சார்பாக கலந்து கொண்டு பெண்களுக்கான 1500 மீட்டர் ஓட்டப் போட்டியில் தங்கம் பதக்கம் வென்றார். மேலும் இவர் துருக்மெனிஸ்தான் நாட்டில் நடைபெற்ற ஐந்தாவது ஆசிய உள்ளரங்கு விளையாட்டுப் போட்டியில் பெண்களுக்கான 1500 மீட்டர் ஓட்டப்பந்தயத்தில் 4:27.77 நேரத்தில் ஓடி தங்கம் வென்றார். அந்த ஆண்டின் இறுதியில் இலண்டனில் நடக்க இருந்த உலக தடகள சந்திப்பில் இந்தியத் தடகள சம்மேளனம் சித்ராவை நிராகரித்ததையடுத்து சர்ச்சை எழுந்தது. ஆசிய போட்டிகளில் தான் வெற்றி பெற்றதால் உலக தடகள போட்டிகளில் பங்கேற்கும் உரிமையை தானாகவே பெற்றதாக இந்திய தடகள சம்மேளனத்துக்கு வழக்கு தொடர்ந்தார். சித்ராவை கலந்துகொள்ள அனுமதிக்குமாறு கேரள உயர்நீதிமன்றம் சம்மேளனத்துக்கு உத்தரவிட்டது. இருப்பினும் உரிய நேரமின்மை காரணமாக உலக தடகள கூட்டமைப்பு அதை ஏற்க மறுத்தது.  

பாடசாலைகளுக்கிடையிலான போட்டிகளில் இவர் செய்த குறிப்பிடத்தக்க சாதனைகளுக்காக உத்தரப்பிரதேச மற்றும் கேரள அரசுகள் இவருக்கு டாடா நானோ கார்களை பரிசாக வழங்கியுள்ளன. 2019 ஆம் ஆண்டு கத்தார் நாட்டின் தலைநகர் தோகாவில் நடைபெற்ற 23ஆவது ஆசிய தடகள விளையாட்டுப் போட்டிகளில் பெண்களுக்கான 1500 மீட்டர் ஓட்டப் போட்டியில் 4:14.56 நிமிடங்களில் ஓடி தங்கம் வென்றார்.
# பதுகம்மா


**பதுகம்மா (Bathukamma)** என்பது தெலங்காணாவில் இந்து பெண்களால் கொண்டாடப்படும் ஒரு மலர்த் திருவிழா ஆகும். இந்த விழா ஒவ்வொரு ஆண்டும் சாலிவாகன ஆண்டு நாட்காட்டியின்படி ஒன்பது நாட்கள் பத்ரபத அமாவாசை (பித்ரு பட்சம் அமாவாசை) அன்று துவங்கி துர்காஷ்டமிவரை கொண்டாடப்படுகிறது. இது கிரிகேடியன் நாட்காட்டியில் செப்டம்பர்–அக்டோபர் மாதங்களில் வரும். நவராத்திரியின்போது பதுகம்மா விழா ஒன்பது நாட்கள் கொண்டாடப்படுகிறது. மகாலயா அமாவசை நாளில் தொடங்கும் இந்த விழா. 9 நாள் கொண்டாட்டங்களுடன் "சதுலா பதுகம்மா" அல்லது "பெட்ட பதுகம்மா" விழாவுடன் தசராவுக்கு இரு நாடகளுக்கு முன் முடிவடையும்.  

பதுகம்மா விழாவானது தெலங்காணாவின் கலாச்சார உணர்வைப் பிரதிபலிக்கிறது. பதுகம்மா என்பது அழகிய மலர்க் குவியல் ஆகும், இது மருத்துவ குணங்கள் கொண்ட பல்வேறு வகையான மலர்களால் கோபுர வடிவில் ஏழு அடுக்குகளாக அமைக்கப்படுகிறது. தெலுங்கில், ‘பதுங்கம்மா' என்பதன் பொருள் ‘அம்மனே வருக’ என்பதாகும், மேலும் பெண்களின் காவல் தெய்வமான மகா கௌரியை, பதுகம்மா வடிவில் வணங்குகின்றனர். இது ஆந்திரத்தில், விசாகப்பட்டிணம் போன்ற சில நகரங்களில் கொண்டாடப்படுகிறது.  

இது பெண்களின் விழா ஆகும். இந்த சிறப்பு நிகழ்வில் பெண்கள் பாரம்பரிய ஆடைகள் அணிந்து நகைகள் மற்றும் இதர ஆபரணங்களுடன் ஒன்று சேர்கின்றனர். பருவவயது பெண் மக்கள் பாவாடை-ஒனி/பாவாடை-தாவணி/பாவாடைச் சட்டை போன்றவற்றை அணிகலன்களுடன் அணிந்து பாரம்பரியத்தை வெளிப்படுத்துகின்றனர். 2017 ஆண்டு இந்த விழா செப்டம்பர் 20 - 28 ஆகிய நாட்களில் கொண்டாடப்படுகிறது.
# உசா தோரட்

**உசா தோரட்** (Usha Thorat 20 பிப்பிரவரி 1950) என்பவர் இந்திய ரிசர்வ் வங்கியின் துணை ஆளுநராகப் பணியில் இருந்த பெண்மணி ஆவார். 2005 நவம்பர் 10 முதல் 2010 நவம்பர் 8 வரை இப்பதவியில் இருந்தார். இதற்கு முன் ரிசர்வ் வங்கியின் செயல் இயக்குநர் என்ற பதவியில் இருந்தார்.  

## வாழ்க்கைக் குறிப்புகள்
சென்னையில் பிறந்த உசா தோரட் புது தில்லி லேடி சிறி ராம் பெண்கள் கல்லூரியிலும், தில்லி பொருளியல் கல்லூரியிலும் படித்தார்.  

## வகித்த பதவிகள்
- 2005 முதல் 2009 வரை டெப்பாசிட்  அண்டு இன்சூரன்சு கேரன்டி  கார்பொரேசன் தலைவர்.
- 2005 முதல் 2009 வரை நபார்ட் அமைப்பின் இயக்குநர்.
- 2012 சனவரி  வரை மங்களூர் ரிபைனரி அண்டு பெட்ரோகெமிக்கல்ஸ் குழுமத்தின் இயக்குநர்.
- செபி என்ற நிறுவனத்தில் உறுப்பினர்.
- சூழலியல் பாதுகாப்பு பவுண்டேசன் என்ற அமைப்பின் ஆளுநர்கள் குழுவில் உறுப்பினர்.
- சூன் 2011 முதல் பிப்பிரவரி 2012 வரை ஓ. என். ஜி. சி. நிறுவனத்தில் கூடுதல் இயக்குநர்.
- சனோபி இந்தியா என்ற குழுமத்தின் 30 எப்பிரல்  2016 முதல் இயக்குநர்.

## மேற்கோள்
# வடக்கு கன்னகுறிச்சி


இந்தியாவில் தமிழ் நாட்டில் கன்னியாகுமரி மாவட்டத்தில் கணபதிபுரம் பேரூராட்சிக்கு உட்பட்ட பகுதியில் வடக்குகன்னகுறிச்சி அமைந்துள்ளது இங்கு அருள் மிகு ஸ்ரீ முத்தாரம்மன் திரு கோவில் உள்ளது இங்கு தமிழ் மாதம் கடைசி செவ்வாய் திருவிளக்கு பூஜை மற்றும் அன்னதானமும் நடைபெறும். வாரந்தோறும் ஞாயிற்றுக்கிழமை காலை 10.00 மணிக்கு சமயவகுப்பு நடைபெறும். சித்திரை திருவிழா வெகு விமரிசையாக நடைபெறும். சத்ரபதி வீரசிவாஜி இளைஞர் மன்றத்தால் மாவட்ட அளவிலான கபாடி போட்டி பொங்கல் பண்டிகை முன்னிட்டு நடை பெறும். இங்கு கர்ண குளம் உள்ளது இதற்கு நீர் பேச்சிப்பாறை அணையில் இருந்து தண்ணீர் வருகிறது வெளியே வரும் நீர் அரபிக்கடலில் கலக்கிறது. அங்கன்வாடி மையம் அரசு துணை சுகாதார நிலையம் உள்ளது உள்ளது இங்கு விவசாயம் வாழை, தென்னை மரங்கள் உள்ளது.
# நால்வர்

**சமயக்குரவர்** நால்வர் என அழைக்கப்படுகின்றனர்.  

**நால்வர்** என்ற தலைப்பில் உள்ள ஏனைய கட்டுரைகள்:  

- நால்வர் - 1953 திரைப்படம்
- தஞ்சை நால்வர்
- நால்வர் நான்மணிமாலை
- தியாகச் செம்மல் நால்வர் (நூல்)
- நால்வர் குழு (சீனா)
# திருச்சி - 1



**திருச்சி - 1** (*TRY 1*) பிரபலமாக **காரைக்கால் பெருவழத்தான்** (*Karaikal Peruvazhatan*) எனப்படும் இந்த நெல் வகை, **ஐ ஆர் - 578 - 172 - 2 - 2** மற்றும் **பி ஆர் - 1 - 2 - பி - 1** (*IR578-172-2-2 / BR-1-2-B-1 *) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.  

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருச்சியில் அமைந்துள்ள "அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," (*Anbil Dharmalingam Agricultural College and Research Institute*) 1995 ஆம் ஆண்டு வெளியிட்டது.  

## இவற்றையும் காண்க
- இயற்கை வேளாண்மை
- வேளாண்மை
# ஷகிலா (பாலிவுட் நடிகை)


**சகிலா** (*Shakila*)(சனவரி 1, 1935–20 செப்டம்பர் 2017) இந்தியத் திரைப்பட நடிகை ஆவார்.  

## வாழ்க்கைக் குறிப்பு
சகிலா 1935 சனவரி 1 இல் பிறந்தார். இவரது உடன் பிறந்தவர்கள் நூர்ஜஹான் என்ற நூர். சகிலா ஒய். எம். எலியாசினை திருமணம் செய்து கொண்டார். சகிலாவின் தங்கை, நூர் இந்தி பட உலகின் சிரிப்பு நடிகரான ஜானி வாக்கர் என்பவரை திருமணம் செய்துக்கொண்டார். இவருடைய மற்றொரு தங்கை நசிரீன். இளம் வயதிலேயே தாய் தந்தையை இழந்த இவர்கள் வறுமை நிலையில் அத்தையின் பாதுகாப்பில் பம்பாயில் வசித்து வந்தனர். 1962-ல் ஜானி பார்பர் என்பவரைத் திருமணம் புரிந்து, இங்கிலாந்து சென்றார். எனினும் அவருடைய இவர்களது மணவாழ்க்கை சிறக்கவில்லை. இவர்களுக்கு மீனாசு என்ற பெண் குழந்தை பிறந்தது. 1991-ல் மகள் விபத்து ஒன்றில் இறந்தார்.  

## திரைவாழ்க்கை
சகிலா நடித்து வெளிவந்த முதல் படம் துன்யா (1949) ஆகும். தஸ்தான் (1950) திரைப்படத்தில் ராஜ் கபூர், சுரையா ஆகியோருடன் சகிலா சிறு வயது வீணாவாக நடிக்க சந்தர்ப்பம் ஏற்பட்டது. இப்படம் பெரும் வெற்றி பெற்றது. மேலும் சில படங்களில் சிறு வேடங்களில் நடித்து வந்தார். 1954-ல் வெளிவந்த குருதத்தின் திரைப்படமான *ஆர் பார்* (1954) படத்தில் கதாநாயகியாக நடித்துப் புகழ் பெற்றார். 1954-ல் சகிலா நடித்த ஒன்பது படங்கள் வெளிவந்தன. இவர் நடிப்பில் வெளிவந்த *ஆர் பார்* (1954), *சி. ஐ. டி* (1956), *சைனா டவுன்* (1962) போன்றவை குறிப்பிடத்தக்கவை ஆகும். 50க்கும் அதிகமான படங்களில் நடித்து 1963-ல் திரை வாழ்க்கையிலிருந்து ஓய்வு பெற்றார்.  

## மறைவு
சகிலா சில ஆண்டுகளாக எந்தப் பொது நிகழ்வுகளிலும் கலந்து கொள்ளாதிருந்தார். 2017ஆம் ஆண்டு செப்டம்பர் மாதம் ஏற்பட்ட மாரடைப்பு காரணமாக அருகில் உள்ள மருத்துவமனைக்கு கொண்டு சென்றனர். ஆனால் இவரை மருத்துவமனையில் சேர்த்துக்கொள்ளவில்லை. பின்பு ஜூஹூ பகுதியில் உள்ள ஆரோக்கிய நிதி மருத்துவமனையில் சேர்த்தனர். இங்கு சிகிச்சை பலனின்றி 2017 செப்டம்பர் 20-ல் காலமானார்.
# திருச்சி - 2



**திருச்சி - 2** (*TRY 2*) எனப்படும் இந்த நெல் வகை, **ஐ இ டி - 6238** மற்றும் **ஐ ஆர் - 36** (*IET 6238 / IR 36*) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.  

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருச்சியில் அமைந்துள்ள "அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," (*Anbil Dharmalingam Agricultural College and Research Institute*) 2001 ஆம் ஆண்டு வெளியிட்டது.  

## இவற்றையும் காண்க
- இயற்கை வேளாண்மை
- வேளாண்மை
# திருச்சி - 3



**திருச்சி - 3** (*TRY 3*) எனப்படும் இந்த நெல் வகை, ஏ டி டீ - 43 மற்றும் **சீரகச் சம்பா** (*ADT 43 / Jeeraga samba*) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.  

## வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (*TNAU*) கீழ் இயங்கிவரும், திருச்சியில் அமைந்துள்ள "அன்பில் தர்மலிங்கம் வேளாண்மைக் கல்லூரி மற்றும் ஆராய்ச்சி நிலையம்," (*Anbil Dharmalingam Agricultural College and Research Institute*) 2010 ஆம் ஆண்டு வெளியிட்டது.  

## இவற்றையும் காண்க
- இயற்கை வேளாண்மை
- வேளாண்மை
# இந்தியத் துடுப்பாட்ட அணியின் தென்னாப்பிரிக்க சுற்றுப்பயணம், 2018


இந்தியத் துடுப்பாட்ட அணியின் 2017 - 2018 ஆம் ஆண்டின் கால அட்டவணையின்படி சனவரி, பெப்ரவரி மாதங்களில் தென்னாப்ப்ரிக்காவில் மூன்று தேர்வுத் துடுப்பாட்டம், ஆறு ஒருநாள் பன்னாட்டுத் துடுப்பாட்டம், மூன்று பன்னாட்டு இருபது 20 போட்டிகளில் விளையாட உள்ளது.  

## வீரர்களின் பட்டியல்
| * அசீம் ஆம்லா (c)
* ஏ பி டி வில்லியர்ஸ்
* தெம்ப பவுமா
*
* துனிஸ் தெ புரூன்
* பிரான்சுவா டு பிளெசீ
* டீன் எல்கார்
*
* குயின்டன் டி காக்
*
* கேசவ் மஹாராஜ்
* மோர்னி மோர்க்கல்
* வெர்னன் ஃபிலான்டெர்
* எய்டென் மார்க்ரம்
* காகிசோ ரபாடா
* கிறிஸ் மோரிஸ் (துடுப்பாட்டக்காரர்)
* ஆலிவர்
* லுங்கி நிகிடி
* ஆன்டல் ஃபெஹ்லுக்வயோ
* டேல் ஸ்டெய்ன் | } |
| --- | --- |
- விராட் கோலி (த)
- ரோகித் சர்மா
- ரவிச்சந்திரன் அசுவின்
- ஷிகர் தவான்
- ரவீந்திர ஜடேஜா
- புவனேசுவர் குமார்
- செதேஷ்வர் புஜாரா
- ரித்திமான் சாஃகா
- இசாந்த் ஷர்மா
- ஹர்திக் பாண்ட்யா
- முரளி விஜய்
- அஜின்க்யா ரகானே
- கே. எல். ராகுல்
- முகம்மது சமி
- பார்திவ் படேல்
- ஜஸ்பிரித் பும்ரா
- உமேஸ் யாதவ்
- அசீம் ஆம்லா (c)
- ஏ பி டி வில்லியர்ஸ்
- பர்கான் பெகார்டியன்
- ஜே பி டுமினி
- பிரான்சுவா டு பிளெசீ
- குவின்டன் டி கொக்
- 
- கிளாசன்
- இம்ரான் தாஹிர்
- மோர்னி மோர்க்கல்
- எய்டென் மார்க்ரம்
- டேவிட் மில்லர்
- காகிசோ ரபாடா
- கிறிஸ் மோரிஸ்
- லுங்கி நிகிடி
- ஆன்டல் ஃபெஹ்லுக்வயோ
- சாம்சி
- கயா சோண்டோ
- மகேந்திரசிங் தோனி
- ஜஸ்பிரித் பும்ரா
- யுவேந்திர சாஹல்
- 
- ஸ்ரேயாஸ் ஐயர்
- ஷிகர் தவான்
- விராட் கோலி (த)
- புவனேசுவர் குமார்
- 
- கேதர் ஜாதவ்
- 
- தினேஷ் கார்த்திக்
- அஜின்க்யா ரகானே
- 
- மனீசு பாண்டே
- 
- ஹர்திக் பாண்ட்யா
- 
- அக்சர் படேல்
- ரோகித் சர்மா
- 
- முகமது சமி
- சர்துல் தாக்கூர்
- குல்தீப் யாதவ்
- பர்கான் பெகர்டியன்
- ஏ பி டி வில்லியர்ஸ்
- 
- ஜூனியர் தலா
- ஜே பி டுமினி
- ரீசா ஹென்ரிக்ஸ்
- 
- கிறிஸ்டியான் ஜோங்கர்
- ஹென்ரிக் கிளாசன்
- டேவிட் மில்லர்
- கிறிஸ் மோரிஸ் (துடுப்பாட்டக்காரர்)
- டேன் பேடர்சன்
- ஆரோன் பாங்கிசோ
- ஆன்டல் ஃபெஹ்லுக்வயோ
- 
- சாம்சி
- ஜே ஜே ஸ்மட்ஸ்
- மகேந்திரசிங் தோனி
- <nowiki/>ஜஸ்பிரித் பும்ரா
- யுவேந்திர சாஹல்
- 
- கே எல் ராகுல்
- ஷிகர் தவான்
- விராட் கோலி (த)
- புவனேசுவர் குமார்
- 
- 
- தினேஷ் கார்த்திக்
- அஜின்க்யா ரகானே
- 
- மனீசு பாண்டே
- 
- ஹர்திக் பாண்ட்யா
- அக்சார் பட்டேல்
- 
- ரோகித் சர்மா
- 
- சுரேஷ் ரைனா
- சர்துல் தாக்கூர்
- குல்தீப் யாதவ்
|}  

## தேர்வுத் துடுப்பாட்டங்கள்

### முதலாவது தேர்வுத் துடுப்பாட்டம்

### இரண்டாவது தேர்வுத் துடுப்பாட்டம்

### மூன்றாவது தேர்வுத் துடுப்பாட்டம்

## ஒருநாள் பன்னாட்டுத் துடுப்பாட்டம்

### முதலாவது ஒருநாள் பன்னாட்டுத் துடுப்பாட்டம்

### இரண்டாவது ஒருநாள் பன்னாட்டுத் துடுப்பாட்டம்

### மூன்றாவது ஒருநாள் பன்னாட்டுத் துடுப்பாட்டம்

### நான்காவது ஒருநாள் பன்னாட்டுத் துடுப்பாட்டம்

### ஐந்தாவது ஒருநாள் பன்னாட்டுத் துடுப்பாட்டம்

### ஆறாவது ஒருநாள் பன்னாட்டுத் துடுப்பாட்டம்

## பன்னாட்டு இருபது 20

### முதலாவது பன்னாட்டு இருபது 20

### இரண்டாவது பன்னாட்டு இருபது 20

### மூன்றாவது பன்னாட்டு இருபது 20
# தமிழ் ராக்கர்ஸ்


**தமிழ் ராக்கர்ஸ்**, தமிழ், மலையாளம், தெலுங்கு, இந்தி, ஆங்கிலம் உள்ளிட்ட மொழி திரைப்படங்களை சட்டத்திற்குப் புறம்பாக இணையத்தில் பகிரும், ஒரு இணையத்தளம் ஆகும். இது பிட்டொரென்ட் வகையை சேர்ந்ததாகும். இது தனக்கென ஒரு வழங்கி ஒன்றை வைத்துகொள்ளாமல், பயனர்களின் கணணிகளை வழங்கி (Peer to Peer) ஆக மாற்றி பயன்படுத்தும். இதில் உள்ள தரவுகளை பதிவறக்கம் செய்ய சில மென்பொருட்கள் தேவைபடுகின்றன உதாரணமாக "யூடொரென்ட்" ஐ கூறலாம். இந்த மென்பொருள் தமிழ் ராக்கர்ஸ் இணையத்திலிருந்து தரவுகளை பதிவறக்கம் செய்ய உதவுவோதோடு உங்கள் கணனியில் பதிவறக்கம் ஆகிய அந்த தரவு மீண்டும் பயனரை போன்ற இன்னொரு பயனருக்கு பதிவேற்றம் செய்யவும் உதவுகிறது. பதிப்புரிமை பெற்ற தரவு/ தகவல்களை பரிமாறுவதன் மூலம் தமிழ் ராக்கர்ஸ் இணைய உரிமையாளர் பெறும் அதே சட்டச்சிக்கலை பயனரும் பெற வேண்டிய நிலை உருவாகிறது.  

புதிய திரைப்படங்களை தமிழ்த் திரைப்படத் தயாரிப்பாளர் சங்கத்திற்கு சவாலாக திரையிடப்பட்ட அன்றே இணையத்தில் பரப்பி வருகின்றனர். இந்த இணையத்தளத்தின் உரிமையாளரெனக் கருதி, கவுரிசங்கர் என்பவரை கைது செய்தனர், ஆனால் அவருக்கும் இந்த இணையத்தளத்திற்கும் தொடர்பில்லை என விசாரணையில் தெரியவந்தது. அதுமட்டுமின்றி அவர் கைதான அன்று வெளியான துப்பறிவாளன் திரைப்படமும் முதல் தரத்தில் *தமிழ் ராக்கர்ஸ்* இணையத்தளத்தில் வெளியானது.  

## வரலாறு
2011 ஆம் ஆண்டு நவம்பர் மாதம் தமிழ் ராக்கர்ஸ் நிறுவனம் அதிகாரப்பூர்வமாக தொடங்கப்பட்டது. தமிழ் ராக்கர்ஸ் அட்மின்களாக பலர் உள்ளனர். இவர்கள் கனடா, பிரான்சு, இங்கிலாந்து, சுவிட்சர்லாந்து ஆகிய நாடுகளில் இருந்து செயல்படலாம் என்று கருதப்படுகிறது. செல்பேசிகளில்கூட திரைப்படங்களை பதிவிறக்கம் செய்யும் தொழில்நுட்பம் வந்த பிறகு தமிழ் ராக்கர்ஸ் வளர்ச்சி அடைந்தது. இந்த இணையதளத்தில் திரைப்படங்களை பதிவிறக்கம் செய்வதற்கு எந்தக் கட்டணமும் வசூலிப்பதில்லை என்றாலும், பதிவிறக்கம் செய்யும்போது அதனுடன் ஒரு பாப்அப் விளம்பரமும் பதிவிறக்கம் ஆகும். அந்த விளம்பரம் மூலம்தான் இவர்கள் மாதம் பல லட்சங்கள் ஈட்டுகின்றனர்.
# கமலேசு சந்திர சக்கரவர்த்தி

**கமலேசு சந்திர சக்கரவர்த்தி** அல்லது **கே. சி. சக்கரவர்த்தி** (Kamalesh Chandra Chakrabarty 27 சூன் 1952) என்பவர்  இந்திய   ரிசர்வ் வங்கியின் துணை ஆளுநராக இருந்தவர். 2009 ஆம்   ஆண்டு சூன் 15 முதல் 2014 மார்ச்சு 20 வரை ஆளுநர் பதவியில் இருந்து பதவிக்காலம் முடிவதற்கு முன் பதவி விலகினார்.  

## பிறப்பும் படிப்பும்

இந்திய விடுதலைக்குப் பிறகு கிழக்கு பாக்கிசுத்தானிலிருந்து இந்தியாவுக்கு வந்த வங்கக் குடும்பத்தில் கே.சி. சக்கரவர்த்தி பிறந்தார். ஒரிசா மாநிலத்தில் கந்தமாலா என்ற ஊரில் பிறந்தார். பின்னர் வாரணாசி சென்று பனாரசு இந்து பல்கலைக் கழகத்தில் புள்ளியியலில் முதுவர் பட்டமும் ஆய்வுப் பட்டமும் பெற்றார்.  

## பணிகள்

கே.சி.சக்கரவர்த்தி பனாரசு இந்து பல்கலைக்கழகத்தில் ஐந்து ஆண்டுகள் ஆசிரியராகப் பணி  செய்தார். அது மட்டுமல்லாமல் அங்கு ஆராய்ச்சியும் செய்தார். பின்னர் பாங்கு ஆப் பரோடா என்ற நாட்டுடைமை வங்கியில் பணியில் சேர்ந்து  26 ஆண்டுகள் பணியாற்றி பொது மேலாளர் என்ற பதவியை அடைந்தார்.  

ரிசர்வ் வங்கியின் துணை ஆளுநராகப்  பதவி ஏற்குமுன் இந்தியன் வங்கியில் தலைவராகவும் பின்னர் பஞ்சாப் நேசனல் வங்கியில் தலைவராகவும் பதவி ஏற்று பணி செய்தார்.  

## பதவிகள் விவரம்

- பாங்க் ஆப் பரோடாவில் பொது மேலாளர் என்ற பதவியில் இருந்ததோடு ஐக்கிய இராச்சியத்தில் உள்ள பிரிவில் முதன்மைச்  செயல் அதிகாரியாக 2001-2004 இல்  இருந்தார்.
- 2004 இல் பஞ்சாப் நேசனல் வங்கியில் செயல் இயக்குநராக இருந்தார்.
- 2005-2007 இல் இந்தியன் வங்கியில் தலைவர் மற்றும் மேலாண் இயக்குநர் பதவிகளில் இருந்தார்.
- 2007-2009 இல் பஞ்சாப் நேசனல் வங்கியில்  தலைவர் மற்றும் மேலாண் இயக்குநராக இருந்தார்.
- 2009-2014 இல் ரிசர்வ் வங்கியில் துணை ஆளுநராக இருந்தார்.

## ரிசர்வ் வங்கியில் செயல்பாடுகள்

வங்கிகளின் விதிமுறைகளை அமுல்படுத்துவதிலும், மேற்பார்வையிடுதலிலும், வங்கி வாடிக்கையாளர்களின் உரிமைகளைப் பாதுகாப்பதிலும், சிறு தொழில், குறுந்தொழில்களுக்கு நிதி வழங்குவதிலும் மாநில கிராம வங்கிகளைச் சீரமைப்பதிலும் கே.சி.சக்கரவர்த்தி தம் பங்களிப்பைச் செய்துள்ளார்.  

## மேற்கோள்
# ரதி (நடிகை)


அடுத்துவந்த மூன்று படங்களில் எதுவும் பெரிய வெற்றி பெறவில்லை. சங்கர் இயக்கத்தில் பாய்ஸ் (2003) படத்தில் ஜெனிலியா விற்கு பின்னணிக் குரல் குரல் கொடுத்தார். பின்னர் சத்யராஜ் உடன் அடிதடி திரைப்படத்தில் *உம்மா உம்மம்மா* பாடலில் நடனமாடினார். ஆஞ்சநேயா திரைப்படமும் தோல்வி அடைந்தது. பின்னர் தெலுங்கு படங்களில் கவனம் செலுத்தினார். ஜெயா தொலைக்காட்சியில் ஒளிபரப்பான *சாந்திநிலையம்* தொலைக்காட்சி நாடகத்தில் நடித்தார்.
# ஈனம் கம்பிர்



**ஈனம் கம்பிர்** (Eenam Gambhir) ஐக்கிய நாடுகள் அவையில் இந்தியாவிற்கான முதன்மைச் செயலாளர் ஆவார். இவர் 2005 ஆம் ஆண்டின் *இந்திய அயலகச் சேவை* (IFS) அதிகாரிகள் குழுவைச் சார்ந்தவர். ஐக்கியநாடுகள் அவையில் இவர், தீவிரவாதம், இணையப் பாதுகாப்பு, பிராந்திய பாதுகாப்பு மற்றும் சிறப்புச் செயல்களைக் கவனிக்கிறார்.
# ராம்தாரி சிங் திங்கர்


**ராம்தாரி சிங் திங்கர்** (*Ramdhari Singh 'Dinkar*, 23 செப்டம்பர் 1908&nbsp;– 24 ஏப்ரல் 1974) இந்திய இந்தி மொழிக் கவிஞரும், கட்டுரையாளரும், தேசபக்தரும், கல்வியாளரும் ஆவார். இவர் மிகவும் பிரபலமான நவீன இந்திக் கவிஞர்களில் ஒருவராக கருதப்படுகிறார். இந்திய விடுதலைப் போராட்டக் காலத்தில் எழுதப்பட்ட இவரது தேசியவாத கவிதைகளின் விளைவாக இவர் கிளர்ச்சிக்கான கவிஞராக திகழ்ந்தார். தனது உற்சாகமளிக்கும் தேசபக்தி பாடல்களின் காரணத்தினால், "தேசியக் கவிஞர்" எனப் பாராட்டப்பட்டார். உருசிய மொழிக் கவிஞர் அலெக்சாந்தர் பூஷ்கினுக்கு இணையாக கருதப்பட்டார்.
# சிகப்பு குருவிக்கார் (நெல்)



**சிகப்பு குருவிக்கார்** (*Sigappu Kuruvikar*) என்று அழைக்கப்படும் இந்த நெல் வகை, தமிழ்நாட்டின் பாரம்பரிய நெல் வகையாகும். மத்தியகால நெற்பயிரான இது, 120 - 125 நாட்களில் அறுவடைக்கு வரக்கூடியது. மணற்பாங்கான மற்றும் களிமண் போன்ற நிலப்பகுதிகளில் நன்கு வளரக்கூடிய இந்த நெல் இரகம், சம்பா, முன் சம்பா, பின் சம்பா, தாளடி, பிசாணம் மற்றும் பின் பிசாணம் போன்ற அனைத்து நெற்பருவத்திலும் பயிரிட ஏற்ற இரகமாகும்.  

தமிழ்நாட்டின் நாகப்பட்டினம் மாவட்டத்திலுள்ள வேதாரண்யம் வட்டத்துக்கு உட்பட்ட "பெரிய குத்தகை" எனும் பகுதியில் பிரதானமாக விளையக்கூடிய இந்த நெற்பயிர், வறட்சியைத் தாங்கி வளரக்கூடியதாகும்.  

## இவற்றையும் காண்க
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# மஞ்சள்கால் காடை



**மஞ்சள் கால் காடை** (*Yellow-legged Buttonquail*) இவை காடை வகையைச் சாராத ஒரு சிறிய பறவை பிரிவுகளில் உள்ள கருங்காடை (Buttonquail) இனத்தில் சேர்க்கப்பட்ட பறவையாகும். பொதுவாக இந்தியத் துணைக்கண்டம், மற்றும் தென்கிழக்காசியாவில் அமைந்துள்ள நாடுகளில் காணப்படுகிறது.  

## பெயர்கள்
ஆங்கிலப்பெயர் :**Yellow-legged-Buttonquail**  

அறிவியல் பெயர் :***Turnix tanki***  
## உடலமைப்பு
15 செ.மீ. - கருஞ்சாம்பல் நிறம் தோய்ந்த பழுப்பு நிற உடலில் கருப்புப் பட்டைக்கோடுகளும் நெளிகோடுகளும் காணப்படும். தொண்டையும் மோவாயும் வெண்மை. மார்பும், வயிறும் வெளிர் மஞ்சள், வயிற்றின் பக்கங்களில் கருப்புக் கறைகள் தென்படும். கால்கள் மஞ்சள். பெண் உருவில் சற்றுப் பெரியது. ஆரஞ்சுச் சிவப்புப் பட்டை பெண்ணின் கழுத்தில் காணப்படும் கால்கள் பளிச்சென்ற மஞ்சள் நிறம் கொண்டவை.  

## காணப்படும் பகுதிகள்
தமிழகம் எங்கும் பரவலாக சமவெளிகளிலும் மலைகளிலும் ஆண்டு முழுவதும் காணலாம். எனினும் பருவத்திற்கேற்ப இடம் பெயரும் பழக்கம் கொண்டது. தனித்தும் இணையாகவும் சிறு குழுவாகவும் காணலாம்.  

## உணவு

பழுத்து உதிர்ந்த இலைகளைக் காலால் புரட்டி புழு பூச்சிகளை இரையாகத் தேடித் தின்பதோடு தானியங்கள். சிறுகனி வகைகள் ஆகியவற்றையும் தின்னும்.  

## இனப்பெருக்கம்
தரையில் புல்லிடையே 4 முட்டைகள் இடும்.
# சின்னத்திருப்பதி பெருமாள் கோயில், சேலம்


**அருள்மிகு வெங்கடேசப் பெருமாள் கோயில்** சேலம் மாவட்டம் மையப் பகுதியில் கன்னங்குறிச்சி அருகே சின்னத்திருப்பதி என்னும் ஊரில் அமைந்துள்ளது.  

## தல வரலாறு
சுயம்பு வாக தோன்றிய கோயில் இதுவாகும்.  

சுமார் 500 ஆண்டுகளுக்கு முன்பு விழுப்புரம் மாவட்டம் சேட்லூர் கிராமத்தில் சீனிவாசன் என்பவர் வாழ்ந்து வந்தார். இவர் வேதம் பயின்றவர். ஒரு நாள் இவரது கனவில் பெருமாள் தோன்றி தன்னை வந்து ஆராதிக்க உத்தரவு பெற்றார்.
# தென்னந் தும்பு

தேங்காய் மட்டையில் இருந்து பெறப்படும் தும்பு **தென்னந் தும்பு** எனப்படுகிறது. தேங்காய் நார் உள்பட்டை நார் கூட்டத்தைச் சார்ந்தது. நீள்தன்மையும், நெகிழ்தன்மையும் கொண்டது.  

## தென்னந் தும்பு வகைகள்
- வெண் தும்பு - பழுத்த பச்சை நிற மட்டையில் இருந்து பெறப்படும் தும்பு
- கபிலத் தும்பு - முற்றி உலர்ந்த மட்டையில் இருந்து பெறப்படும் தும்பு
- பிரிஸ்டல் தும்பு - தடிப்பான, நீளமான நார்களைக் கொண்டது
- மெத்தைத் தும்பு

## உற்பத்தி
தென்னை பெருமளவில் வளர்க்கப்படும் நாடுகளான இந்தோனேசியா, பிலிப்பைன்ஸ், இந்தியா, இலங்கை உட்பட்ட நாடுகளில் தும்பு உற்பத்தியும் மிகுந்து நடைபெறுகின்றது.
# கார் (நெல் பருவம்)

இலையுதிர் காலமான **கார் பருவம்** (*Kar Season*) வேளாண் வழக்கு **கார் பட்டம்** என்பது; தென்னிந்திய மாநிலங்களான தமிழ் நாடு மற்றும் பாண்டிச்சேரி விவசாய நிலங்களில், நெல் விதைப்பு, அல்லது நடவு தொடங்கும் காலத்தையும், மற்றும் சாகுபடி கால அளவையும் குறிக்கும் நெல் பருவமாகும். மே - சூன் (*தமிழ்: வைகாசி - ஆனி*) மாதங்களில் துவங்கும் இப்பருவம், ஆகத்து - செப்டம்பர் (*தமிழ்: ஆவணி - புரட்டாசி*) மாதங்களில் முடிவடைகிறது.  

120 நாட்களைக் கொண்ட இந்த கார் பருவம், குறுகியகால நெல் வகைகளை சாகுபடி செய்ய ஏற்ற பருவமாகும்.  

## பருவ அட்டவணை
| விதைக்கும் மாதம் | கால அளவு (நாட்கள்) | தகுந்த இரகங்கள் | பயிரிடும் இடங்கள் |  |
| --- | --- | --- | --- | --- |
| மே - சூன் | 120 நாட்கள் | குறுகிய கால இரகங்கள் | திருநெல்வேலி, கன்னியாகுமரி, தூத்துக்குடி, ஈரோடு, கோயம்புத்தூர், மதுரை, தேனி, திண்டுக்கல், சேலம், நாமக்கல், மற்றும் தருமபுரி மாவட்டங்கள். | } |

- கார் பருவத்தில் தமிழகத்தின் மாவட்ட வாரியாக பயிரிடப்படும் நெல் இரகங்கள்.

| மாவட்டங்கள் | விதைப்பு மாதம் | இரகங்கள் |  |
| --- | --- | --- | --- |
| மதுரை, திண்டுக்கல், தேனி | மே - சூன் | (*திண்டுக்கல் பகுதியில் மட்டும் → ஏ டீ டி ஆர் எச் - 1, ஏ டி டீ (ஆர்) - 47, டி ஆர் ஒய் (ஆர்) - 2**) எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 37, ஏ டி டீ 42, ஏ டி டீ - 43, ஏ டி டீ (ஆர்) - 45, ஐ ஆர் - 36, ஐ ஆர் - 50, ஐ ஆர் 64, கோ - 47, மற்றும் டி கே எம் - 9. |  |
| திருநெல்வேலி, தூத்துக்குடி | மே - சூன் | ஏ எஸ் டி - 16, ஏ எஸ் டி - 17, ஏ எஸ் டி - 18, ஏ டீ டி ஆர் எச் - 1, ஏ டி டீ 42, ஏ டி டீ 43, ஏ டி டீ (ஆர்) - 45, ஏ டி டீ (ஆர்) - 47, மற்றும் கோ - 47. |  |
| கன்னியாகுமரி | மே - சூன் | எம் டி யு - 5, ஏ எஸ் டி - 16, ஏ எஸ் டி - 17, ஏ எஸ் டி - 18, ஏ டி டீ - 36, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47, கோ - 47, மற்றும் கோ ஆர் எச் - 3. |  |
| சேலம், நாமக்கல் | மே - சூன் | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 37, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47, கோ - 47, மற்றும் கோ ஆர் எச் - 3. |  |
| கிருஷ்ணகிரி, தருமபுரி | மே - சூன் | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 37, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47, கோ - 47, கோ ஆர் எச் - 3, மற்றும் கோ ஆர் எச் - 4. |  |
| கோயம்புத்தூர், திருப்பூர் | மே - சூன் | எம் டி யு - 5, ஏ எஸ் டி - 16, ஏ எஸ் டி - 18, ஏ டி டீ - 36, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47, ஐ ஆர் - 50, கோ - 47, மற்றும் கோ ஆர் எச் - 3. |  |
| ஈரோடு | மே - சூன் | எம் டி யு - 5, ஏ எஸ் டி - 16, ஏ டி டீ - 36, ஏ டி டீ - 43, ஏ டி டீ (ஆர்) - 45, ஏ டி டீ (ஆர்) - 47, ஐ ஆர் - 50, கோ - 47, மற்றும் கோ ஆர் எச் - 3. | } |

## இவற்றையும் காண்க
- கார் நெல் வகை
- வேளாண்மை
- இந்தியாவில் வேளாண்மை
- தமிழர் பருவ காலங்கள்
# டேனியல் யங்கேலொவிச்

**டேனியல் யங்கேலொவிச்** ( Daniel Yankelovich 29  திசம்பர் 1924 - 22 செப்டம்பர் 2017) என்பவர் அமெரிக்காவைச் சேர்ந்த  தேர்தல் கருத்துக் கணிப்பாளர், நூலாசிரியர் மற்றும்  மக்கள் கருத்து ஆய்வாளர் ஆவார்.  
தேர்தல்களின் மதிப்பீடுகளை ஆவணப்படுத்துவதிலும் தரமான புள்ளி விவரங்கள் சேகரிப்பதிலும் தொழில் நேர்மையைக்  கடைபிடிப்பதிலும் சிறந்தவர் என்ற நல்ல பெயரைப் பெற்றவர்.  

## பிறப்பும் படிப்பும்

அமெரிக்காவில் பாஸ்டனில் பிறந்த  டேனியல் யங்கேலொவிச் ஆர்வர்டில் கல்வி பயில பதிவு செய்தார்.  பின்னர்  இரண்டாம் உலகப் போரின் போது  படையில் சேர்ந்து பணியாற்றினார்.  
மீண்டும் ஆர்வர்டுக்குத் திரும்பினார். 1946 இல் இளங்கலைப் பட்டமும் 1950 இல் முதுகலைப் பட்டமும் பெற்றார்.  
பாரிசுக்குச்  சென்று படித்தார். ஆனால் ஆய்வுப் பட்டம் பெறாமல் அமெரிக்கா திரும்பினார்.  

## பணிகள்

1958 இல் இவர் பெயரில் சந்தை மற்றும் ஆராய்ச்சி நிறுவனம் ஒன்றைத் தொடங்கினார். மேலும் நியூயார்க் டைம்ஸ்/யங்கேலொவிச் வாக்கெடுப்பு  என்ற பெயரில் ஒரு அமைப்பைத் தொடங்கினார்.  மக்கள் கருத்துக்களைத் திரட்டவும் கல்வியைப் பரப்பவும் சைரஸ் வான்ஸ் என்பவருடன் இணைந்து கட்சி சார்பில்லாமல் பப்ளிக் அஜெண்டாவைத் தோற்றுவித்தார்.  
1970 ஆம் ஆண்டில் இவருடைய குழுமம், சந்தை ஆராய்ச்சிக் குழுமங்களில் மிகப் பெரிய ஒன்றாக வளர்ந்தது. தி நியூ யார்க்கு டைம்ஸ், பார்ச்சூன் இதழ், ஏ. டி. அன்ட் டி,  ஜெனெரல் எலக்ட்ரிக், ஜெனரல் மோட்டார்ஸ், ஐ.. பி எம்.   ஐக்கிய அமெரிக்க அரசாங்கம் போன்றவை இவரது வாடிக்கையாளர்களாக ஆகினார்கள். 1995 இல் இவருக்கு கெலன் டைனர்மன் விருது கிடைத்தது. 12 நூல்களும் பல கட்டுரைகளும் எழுதினார்.  

## மேற்கோள்
# சந்திர தீர்த்தம்


**சந்திர தீர்த்தம்** காரைக்காலில் அமைந்துள்ள தெப்பக்குளமாகும். காரைக்காலின் முக்கியக் கோயில்களான காரைக்கால் அம்மையார் கோவில், காரைக்கால் நித்தியக்கல்யான பெருமால் கோவில் மற்றும் காரைக்கால் கைலாசநாதர் திருக்கோவில் ஆகியவற்றின் ஒரே தெப்பக்குளம் சந்திர தீர்த்தமாகும்.  
## வரலாறு மற்றும் நம்பிக்கைகள்
காரைக்கால் மக்கள் நம்பிக்கையின்படி, இந்த தீர்த்தத்தில் ஒருமுறை குளித்தால் எலும்பு ரீதியான நோய்கள் மற்றும் எலும்பு முறிவுகள் அனைத்தும் குணப்படுத்தப்படும். பல ஆண்டுகளாக சந்திர தீர்த்தம் அசுத்தமாக கிடந்த நிலைடயில் நீண்ட காலமாக சுத்தம் செய்யப்பட்டுவந்தது. 2010 ஆம் ஆண்டில் இவ்வேலை முடிந்தது.  
## காரைக்கால் தெப்பத் திருவிழா

2010 ஆம் ஆண்டு காரைக்கால் மிதக்கும் திருவிழா 30 ஆண்டுகளுக்கு பின்னர் நடைபெற்றது. இது உள்ளூர் எம்.எல்.ஏ. மற்றும் முன்னாள் சுகாதார அமைச்சர் திரு.ஏ. எம். எச். நாஜிமின் உதவியின் காரணமாக நடைபெற்றது. 30 ஆண்டுகளுக்கு பின்னர் நடைபெறுவதால் இது பெரிய முறையில் கொண்டாடப்பட்டது. இதற்குப் பின்னர் ஒவ்வொரு ஆண்டும் தெப்பத் திருவிழா இக்குளத்தில் நடைபெறுகிறது. இக்குளத்தில் கடவுளின் தெப்பம் மூன்று முறை சுற்றிவரும்.இத்தெப்பத் திருவிழா காரைக்கால் நித்தியக்கல்யான பெருமாலுக்கும் காரைக்கால் கைலாசநாதர் திருக்கோயிலுக்கும் இதே குளத்தில் நடைபெறும்.
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/காலக்கோடு


## நல்கை
- நல்கை நிதி பெறுதல்
- நல்கை தொடக்க கட்ட Reporting
- Offline Outreach input from Wikimedia
- Batch uploading, archiving quality video uploading questions to Wikimedia

## ஆயத்த வேலைகள்
- Brainstorm சந்திப்பு -
- Online, and Offline Outreach, Social Media, Media Campaign
- விக்கிப்பீடியா:துறைசார் பயிற்சிகள்
- நிகழ்த்துகைகள் தொகுப்பு - http://aavanaham.org/islandora/object/noolaham%3Atamil_slides
- துண்டறிக்கைகள் தொகுப்பு - https://github.com/noolahamfoundation/documenting-trades-and-crafts/tree/master/pamphlets
- வழிகாட்டிகள் தொகுப்பு
::* கள ஆய்வு வழிகாட்டி - விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/Field-Work Guide  
::* ஆவணப்படுத்தல் வார்ப்புரு - http://handicrafts.nic.in/CmsUpload/01282016112820Kavaad0.pdf (பிண்ணிணைப்பு)  
::* கேள்விக் கொத்து 1 - தமிழ்க் கணிமை, தமிழ் விக்கி, எண்ணிம வளங்கள், நூலகப் பயன்பாடு, இணைய அணுக்கம், கணினி வசதிகள் குறித்து  
::* கேள்விக் கொத்து 2 - தொழிற்கலைகள்  
- மலையகத் தமிழர் தலைப்புகள் பட்டியல்
::*மலையகத் தமிழர்  

## மலையகம் Outreach
- தொடர்புகள் ஏற்படுத்தல்

## நிலுவையில் உள்ள பணிகள்

- சிறீகாந்தலட்சுமி உள்ளீடுகளைப் பெறுதல்
- தொழிற்கலைகள் பட்டியல் முதல் வரைவு - 50
- யூலை அறிக்கை - நற்கீரன்
- மலையக கணினி நடுவங்களை (எ.கா: பிரஜாசக்தி) Map செய்தல்
- Contacts List
- வார்ப்புரு வடிவமைப்பு
- Campaign
- முன்னோடி பயிற்சிகள்/அறிமுக நிகழ்வுகள்
- முன்னோடி களப் பணி
- SVIAS சந்திப்பு - சிவகுமார்
- மாதிரி ஊடகங்களை உருவாக்கல்
- எப்படி உபரகரணங்களை rent செய்தல் வழிகாட்டி
- சிவாவை பின்தொடர்தல்
- புஸ்பராஜனை பின்தொடர்தல்
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/உசாத்துணைகள்



- தொழிற்கலைகளை ஆவணப்படுத்தல் செயற்திட்ட ஆய்வுக் குறிப்புகள்
- கைத்தொழில் கண்காட்சி - 2016
- கிழக்கிலங்கை கைத்தொழில் துறையின் ஒரு புதிய யுகம் - 2015
- மத்திய மாகாண கைத்தொழில் கிராமங்களை அபிவிருத்தி செய்ய வேலைத்திட்டம் - "அவ்வப் பிரதேசங்களுக்கே உரித்தான மூலவளங்களைப் பிரயோகித்தும் மற்றும் உலோகங்களைப் பெற்று வேலைப்பாடுகள் நிறைந்த ஆபரண வகைகளைத் தயாரிப்பது போன்ற கைத்தொழில்களில் மக்கள் ஈடுபட்டு வருகின்றனர். "

- Field Notes: Best Practices for Documentation of Handicrafts in the Field - http://southasiainstitute.harvard.edu/event/field-notes-best-practices-for-documentation-of-handicrafts-in-the-field/
- பனை மரமே! பனை மரமே! - ஆ. சிவசுப்ப்பிரமணியன் - பொருள்சார் பண்பாடு, தாவர வழக்காறுகள்
- பனையியல்: பனையின் பரிணாமத்தின் புதிய பரிமாணம் - பாக்கியநாதன், முருகேசு - பனையியல்
- வலை உணங்கு குருமணல் - மு. புஷ்பராஜன் - மீன்பிடித் தொழில்நுட்பம்

- சுய பொருளாதாரமொன்றின் அவசியமும் - சட்டத்தரணி இரா. சடகோபன் பி.ஏ.
- திருச்சபையின் பனைமர வேட்கை – 19
- மலையக மக்கள் இடம்பெயர காரணம் என்ன?
- அனைத்து பாரம்பரிய கைத்தொழில்களையும் அபிவிருத்தி செய்துள்ளோம் - பனை- தென்னை- கித்துல்- வாழை- ஆளவட்டம்- இரும்பு உற்பத்தி- மற்பாண்டம் மற்றும் தும்பு

- விவசாயத்தில் இன்றும் பாரம்பரிய முறையை பின்பற்றும் அச்சுவேலி பரஞ்சோதி
- தென்னை ஆராச்சி நிலைய அறிக்கை
- ஆரையம்பதியில் வழக்கற்றுப் போன பாவனைப் பொருட்கள் | அருள்மணி

- மானிடப் புவியியல்
- http://www.craftscouncil.gov.lk/web/index.php/ta/background-of-the-ncc
- http://www.tamilvu.org/library/nationalized/pdf/53-paramasivanantham/055.tholilvalam.pdf
- http://redlist.heritagecrafts.org.uk/wiki/doku.php?id=crafts:armour%20making
- http://www.tokyofoundation.org/en/articles/2010/handicraft-extinction-1
- http://chapter.intach.org/chapter-listing-list.php
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/நல்கை-நேர்காணல்


## நேர்காணல் விபரம்
இந்தச் செயற்திட்ட grant process தொடர்பான ஒரு சிறிய இற்றை. இந்த grant தற்போது குழு மீளாய்வு நிலையில் உள்ளது. Grantees மற்றும் Advisors ஐ நேர்காணல் ஒன்றுக்கு அழைத்து உள்ளார்கள். வரும் சனிக்கிழமை (மே 13) - EST முப 9:00 - 10:00 அல்லது இலங்கை/சென்னை நேரம் பிப: 6:30 - 7:30  
மணி அளவில் ஸ்கைப் ஊடாக நேர்காணலில் கலந்து கொள்ள எண்ணியுள்ளோம். நன்றி. --Natkeeran (பேச்சு) 13:11, 9 மே 2017 (UTC)  

## நேர்காணலில் கலந்து கொண்டவர்கள் விபரம்
- https://docs.google.com/spreadsheets/d/1QKtQOpqH8THwZYIhu2XMZ7vJGJqYGo-pjI4Mk3GWk24/edit#gid=0
- விக்கியூடகம் சார்பாக - Marti Johnson mjohnson@wikimedia.org
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்புக்கள்



## நல்கை நேர்காணல் - மே 13, 2017

## தொழிற்கலைகள் - தொடக்க உரையாடல்கள் - யூன் 17, 2017

## தொழிற்கலைகள் - தொடக்க உரையாடல்கள் 2 - யூலை 8, 2017

## சுருக்கமான உரையாடல் - யூலை 29, 2017

## முன்னோட்ட களப் பணிகள்/பயிற்சிகள் திட்டமிடல் - ஆகத்து 5, 2017

## மலையகப் பட்டறை மீளாய்வு/கற்றல்கள் - செப்ரம்பர் 9, 2017

## கிழக்குப் பட்டறை/களப் பணித் திட்டமிடல் - செப்ரம்பர் 16, 2017

## ஒக்ரோபர் 30 ,2017

## நவம்பர் 11 ,2017

## டிசம்பர் 02 ,2017

## சனவரி 20 ,2017
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/சந்திப்பு-29062017

இது விரைந்து ஒருங்கிணைப்பட்ட ஒரு சுருக்கமான உரையாடல் ஆகும்.  

### பங்கேற்பாளர்கள்
- சிவகுமார்
- கோபி
- நற்கீரன்

### திகதி/நேரம்/இடம்
- யூலை 29, 2017
- இலங்கை/இந்திய நேரம்: பிப: 5:30 - 7:00

### அடையாளம் காணப்பட்ட பணிகள்
- சிறீகாந்தலட்சுமி உள்ளீடுகளைப் பெறுதல்
- தொழிற்கலைகள் பட்டியல் முதல் வரைவு - 50
- யூலை அறிக்கை - நற்கீரன்
- மலையக கணினி நடுவங்களை (எ.கா: பிரஜாசக்தி) Map செய்தல்
- Contacts List
- வார்ப்புரு வடிவமைப்பு
- Campaign
- முன்னோடி பயிற்சிகள்/அறிமுக நிகழ்வுகள்
- முன்னோடி களப் பணி
- SVIAS சந்திப்பு - சிவகுமார்
- மாதிரி ஊடகங்களை உருவாக்கல்
- எப்படி உபரகரணங்களை rent செய்தல் வழிகாட்டி
- சிவாவை பின்தொடர்தல்
- புஸ்பராஜனை பின்தொடர்தல்